দ্য ষ্টেটমেন্ট : ভাৰত আৰু অষ্ট্ৰেলিয়াৰ মাজত চলি থকা বৰ্ডাৰ-গাভাস্কাৰ ছিৰিজত ভাৰতে অষ্ট্ৰেলিয়াক ২-১ ব্যৱধানত পৰাস্ত কৰিছে। বৰ্ডাৰ-গাভাস্কাৰ ট্ৰফী এইবাৰ গাভাস্কৰৰ দেশলৈ ঘূৰি আহিল।
ভাৰত আৰু অষ্ট্ৰেলিয়াৰ মাজত চলি থকা বৰ্ডাৰ-গাভাস্কাৰ ছিৰিজত দৰ্শকে এইবাৰ খেলুৱৈৰ খুব ভাল প্ৰদৰ্শন দেখিবলৈ পালে। কিন্তু একেসময়তে বহু কেইজন ভাৰতীয় খেলুৱৈ বৰ্ণ বৈষম্যৰো বলি হ'ব লগা হৈছিল।
গাব্বাত চলা অন্তিমখন টেষ্টত এটা নোহোৱা নোপোজা ঘটনা দেখিবলৈ পোৱা গ'ল।অন্তিমখন টেষ্ট চলি থকাৰ সময়তে অষ্ট্ৰেলিয়াৰ এজন নাগৰিকৰ মুখত শুনা গ'ল ভাৰত মাতা কি জয়', 'বন্দে মাতৰম' শ্লোগান।
ইতিমধ্যে এই ভিডিঅ ছচিয়েল মিডিয়াত ভাইৰেল হৈছে আৰু এই ভিডিঅ ভাইৰেল হোৱাৰ পিছত বহু লোকে সেই ভিডিঅক লৈ নিজৰ প্ৰতিক্ৰিয়া প্ৰকাশ কৰিছে।
